Clifton Spragues task unit mistede to eskortehangarskibe, to destroyere, en eskortedestroyere og et antal fly. Over 1.000 amerikanere døde, hvilket svarer til de samlede amerikanske tab af mænd og skibe i de mere velkendte slag [[slaget i Koralhavet|i Koralhavet]] og [[slaget ved Midway|ved Midway]]. Men til gengæld for disse svære tab, som ramte en så lille styrke, lykkedes det dem at sænke eller uskadeliggøre tre japanske krydsere og skabe tilstrækkelig forvirring til at den japanske viceadmiral [[Takeo Kurita]] valgte at omgruppere sin styrke og senere trække sig tilbage i stedet for at rykke frem og sænke troppetransport og forsyningsskibe i [[Leyte Gulf]]. I alle slagene ved Leyte Gulf omkom 10.000 fra den japanske og 3.000 fra den amerikanske flåde. Selv om slagskibet [[Yamato]] og den resterende styrke vendte tilbage til Japan var disse slag afslutningen på den japanske flåde som kampenhed.<ref>{{cite web|url=http://www.investors.com/NewsAndAnalysis/Article.aspx?id=573562&p=3|title=Navy Cmdr. Ernest Evans' Courage Helped Sink Japan's Hopes In World War II|publisher=Investors Business Daily|date=27. maj 2011|access-date=9. juni 2011|url-status=dead}}</ref>
Historie